钦定古今图书集成/理学汇编/学行典/第113卷 > 册府元龟 > 《改过》
## 钦定古今图书集成/理学汇编/学行典/第113卷 > 册府元龟 > 《改过》

传曰：“弗知实难。”夫子有言曰：“主忠信，无友不如己者。”
过则勿惮改过而不改，是为过矣。《法语》之言，能无从
乎？改之为贵。子贡曰：“君子之过也，如日月之食焉。过
也，人皆见之；更也，人皆仰之。”是知人谁无过，过而能
改，善莫大焉。故颜渊亚圣，乃称不贰；蘧瑗大贤，犹曰
知非。然要在乎明于自知，暗于自是。君子所以敦五
常，谨百行，遵《大易》“考祥”之旨，守《曲礼》“践言”之教，加之
以听忠告之言，慎克终之道，然后能保乎令名，而于
过失鲜矣。